kardosdrur/scandi-wiki huggingface dataset:
Marlene Weybøll

Marlene Weybøll (født 17. april) er en dansk forfatter og radiovært. Hun er forfatteren bag webloggen Singleton, som startede i oktober 2005 på det danske weblog-forum Smartlog.

Uddannelse og karriere 
Marlene Weybøll, er uddannet bibliotekar og har blandt andet arbejdet som bibliotekar på Gentofte Hovedbibliotek. Efter bloggen Singleton blev populær, stoppede Marlene Weybøll som bibliotekar og blev radiovært. Først (2006-2007) på The Voice, hvor hun lavede morgenradio sammen med Dennis Ravn, Kevin Tandrup og senere Allan Würtz. Dernæst blev hun ansat på Danmarks Radio (2008-2009), hvor hun lavede Boogieradio sammen med Score Emil. Her lavede hun også en smule Boogie tv, blandt andet røde løber til Boogie prisen (2008) og videoblog fra Skanderborg Festival (2008).

I 2009 udkom bloggen Singleton som roman på forlaget People's Press. Bogen hedder som bloggen også Singleton.
I januar 2010 udkom bogen Singleton - Den perfekte fiaskospiral også på People's Press.

Bloggen og bøgerne er inspireret af chicklit-genren, og skulle efter sigende være baseret på Marlene Weybølls eget liv og erfaringer.

Bibliografi 
 2009 Singleton 
 2010 Singleton - Den perfekte fiaskospiral

Eksterne links 
 Marlene Weybøll – forlagets website

Romanforfattere fra Danmark
Radioværter fra Danmark
Tv-værter fra Danmark
Ansatte i DR
Dansksprogede forfattere fra Danmark
Mercedes-Benz type 638

Mercedes-Benz type 638 var en varebil og konkurrent til Volkswagen Transporter (T4). Modellen blev solgt under navnene Vito (varebil) og V-klasse (personbil).

Modellen var efterfølgeren for MB 100, og havde tværliggende frontmotor og forhjulstræk. W638 blev bygget mellem november 1995 og september 2003 i Vitoria-Gasteiz i Spanien, hvorefter den blev afløst af type 639. I 1997 blev Vito valgt til Van of the Year.

Modeller og motorer 
Vito var en varebil fra byggeserien W638 − 638/1. Den mere komfortable variant af modelserien var V-klassen, som fra april 1996 blev solgt som personbil. Teknisk set var begge modeller næsten identiske, V-klassen var dog bedre støjdæmpet og standardudstyret med luftaffjedret bagaksel, som til Vito kunne leveres som ekstraudstyr. Optisk adskilte modellerne sig bl.a. på for- og baglygterne, kølergrillen og sidespejlene, som på Vito var større og ulakerede.

Betegnelsen Vito var afledt af modellernes produktionssted Vitoria-Gasteiz i Spanien. Oprindeligt skulle bilen have heddet Vitoria, men firmaet SEAT havde ladet dette navn beskytte til eget brug.

Modelvarianter 
Vito fandtes i følgende udførelser:
 Mixto med to sæderækker og lille lastrum
 Minibus, kaldet Transporter med tre sæderækker
 Kassevogn med én sæderække og stort lastrum
 Autocampere fra firmaet Westfalia
 Vito F med fremklappeligt bagsæde med sengefunktion
 Vito Marco Polo, kompakt autocamper med opklappeligt tag med seng, køleboks, gaskøkken, bagsæde/liggekombination etc.

V-klassen fandtes som personbil i følgende udstyrsvarianter:
 Trend
 Fashion
 Ambiente

Tekniske data

Sikkerhed 
Det svenske forsikringsselskab Folksam vurderer flere forskellige bilmodeller ud fra oplysninger fra virkelige ulykker, hvorved risikoen for død eller invaliditet i tilfælde af en ulykke måles. I rapporterne Hur säker är bilen? er/var Vito i årgangene 1996 til 2003 klassificeret som følger:
 2013: Mindst 20% bedre end middelbilen
 2015: Mindst 20% bedre end middelbilen

Kvalitetsproblemer 
W638-serien led indtil slutningen af sin byggeperiode af forskellige kvalitetsproblemer, blandt andet massive korrosionsproblemer i elsystemet, især i den elektroniske niveauregulering. I modellens sidste produktionsår, 2003, gennemgik den omfangsrige forbedringer. I Dekras brugtbilrapport fra 2016 kritiseres specielt bremsesystemet og bilens kvalitet bliver samlet set bedømt som dårlig.

Noter

Eksterne henvisninger 

638
Varebiler
Minibusser
Store MPV'er
Forhjulstrukne biler
Biler introduceret i 1995
Biler fra 1990'erne
Biler fra 2000'erne
Emajõgi

Emajõgi er en flod, som som forbinder søerne Võrtsjärv og Peipus i Estland. Floden løber gennem Estlands næststørste by Tartu og har en længde på 101 km. Den er en stille flydende flod med en højdeforskel på kun 3,7 meter mellem indløb og udløb. Navnet Emajõgi betyder "Moderfloden" på estisk.

Eksterne henvisninger 

 Tartu turistkontors side om Emajõgi  (engelsk)
 Mere om Emajõgi  (engelsk)
 Fakta om Emajõgi og bifloder  (engelsk)

Floder i Estland
Võrtsjärv

Võrtsjärv (Tysk Wirzsee) er efter Peipus den næststørste sø i  Baltikum, og den største inde i selve Estland.

Võrtsjärv ligger i den sydlige del af Estland i amterne Tartumaa, Valgamaa og Viljandimaa.

Eksterne henvisninger 

 Websted om søen (estisk og engelsk)
 Beschreibung des Võrtsjärv 
 Võrtsjärv på eestigiid.ee (estisk)

Søer i Estland
Tramway de Nice

Tramway de Nice er et sporvognsnet i Nice i Frankrig, drevet af selskabet ST2N som en del af det offentlige transportnet Ligne d'Azur. Sporvognsnettet består foreløbig kun af 1 linje, som blev indviet den 24. november 2007.

Historie 
De første sporvognslinjer i Nice, Tramway de Nice et du Littoral, blev anlagt i 1900, efterfulgt af et større netværk i departementet i 1906. Hele dette net blev elektricificeret i 1910.

I 1920'erne omfattede nettet 11 linjer, hvoraf nogle delvist blev benyttet til varetransport.

Som det skete i hele Frankrig, blev sporvognslinjerne imidlertid alle efterhånden nedlagt og erstattet af busser. Det begyndte allerede at ske i Nice fra 1927, og den sidste sporvognlinie i Nice blev nedlagt 10. januar  1953.

Den nuværende linje 

Den stigende trafiktæthed i de franske storbyer fik i 1975 den franske trafikminister Marcel Cavaillé til at lancere projektet Concours Cavaillé, der gik ud på at afhjælpe problemet ved at genindføre sporvognlinjer. I Nice var situationen desuden forværret ved, at størstedelen af den økonomiske aktivitet var koncentreret i byens centrum, og man havde beregnet, at der indtil 2020 ville ske en stigning i trafikken på 25%. 

Den 11. marts 2003 tog man beslutning om at igangsætte bygningen af en sporvognslinje i byen for at afhjælpe situationen. Man afstod fra at udvide antallet af busser, da disse ville bidrage til trafikpropperne, og en undergrundsbane ville være for bekostelig.

Det blev besluttet, at linjeføringen skulle gå fra Las Planas i nord via Place Massena i centrum til Pont Michel i nordøst, da man på den måde kunne servicere ca. 37% af indbyggerne i byen.

I august 2003 begyndte anlægsarbejdet, og det første vogntog blev leveret december 2006. Efter tekniske afprøvninger indviedes linjen den 24. november 2007.

Vogntog 

Vogntogene er leveret af det franske firma Alstom. Der er i alt 20 sæt, som er af typen Citadis 302. De er 33 meter lange, 2,65 meter brede og vejer 41,8 ton. Kapaciteten er 220 passagerer.

Fremtid 

Det planlægges at anlægge yderligere linjer i de kommende år. En fremtidig linje 2 er planlagt på strækningen fra centrum af byen langs med Promenade des Anglais til lufthavnen.

Galleri

Eksterne kilder/henvisninger 

 Le tramway niçois   
 Line 1 facts  
 Line 1 cars  

Sporveje
Buslinjer og sporvognslinjer i Frankrig
Transport i Nice
Etableret i 2007
Alstom
Grafite

Edinaldo Batista Líbano (normalt bare kendt som Grafite) (født 2. april 1979 i Campo Limpo Paulista, Brasilien) er en brasiliansk tidligere fodboldspiller, der spillede som angriber. Han spillede i karrieren for blandt andet tyske VfL Wolfsburg og en række klubber i sit hjemland.

I 2009 var Grafite med til at gøre Wolfsburg til tyske mestre, og blev samme år ligaens topscorer med 28 mål.

Landshold 
Grafite nåede i sin tid som landsholdsspiller (2005-2010) at spille 4 kampe og score 1 mål for Brasiliens landshold, som faldt den 27. april 2005 i et opgør mod Guatemala. Han blev udtaget til VM i 2010 i Sydafrika.

Titler 
Copa Libertadores
 2005 med São Paulo FC

VM for klubhold
 2005 med São Paulo FC

Bundesligaen
 2009 med VfL Wolfsburg

Eksterne henvisninger 

Fodboldspillere fra Brasilien
Fodboldspillere fra Grêmio Foot-Ball Porto Alegrense
Fodboldspillere fra Le Mans UC72
Fodboldspillere fra VfL Wolfsburg
Fodboldspillere fra São Paulo FC
Deltagere ved verdensmesterskabet i fodbold 2010
Ditte Falkenberg

Ditte Falkenberg er en dansk meteorolog, der siden 2005 har været vært på TV 2 Vejret.

Falkenberg er uddannet i meteorologi fra Københavns Universitet og har tidligere været vejrvært på TvDanmark. 

Fra 2015 er hun blevet ny vært på Bingo Boxen som udbydes af Danske Spil, og som kan ses hver søndag kl. 12.10. i en direkte trækning på Kanal 5

Ekstern henvisning 
 Ditte Falkenbergs blog 

Tjek fødselsår
Videnskabsfolk fra Danmark
Tv-værter fra Danmark
Ansatte ved TV 2
Sarah McLachlan

Sarah Ann McLachlan (født d. 28 januar 1968) er en canadisk musiker, sanger og sangskriver.

Hun har solgt over 40 millioner albums. Hendes bedst sælgende album er Surfacing, som hun vandt to Grammy Awards for og otte Juno Awards.

Biografi 
Hun blev født i 1968 og adopteret i Halifax, Nova Scotia. Som barn spillede hun klaver, guitar og tog sangtimer.
Som 17-årig var hun forsanger for et lokalt rockband ved navn The October Game. Under en koncert med bandet blev hun tilbudt en pladekontrakt med det uafhængige pladeselskab Nettwerk. Hendes forældre overtalte hende til at gøre studierne færdige før hun forsøgte sig som sanger, og der gik således 2 år før hun skrev kontrakt med Nettwerk.

I 1997 giftede hun sig med sin trommeslager Ashwin Sood på Jamaica. I december 2001 døde hendes mor af kræft, mens Sarah selv var gravid. D. 6. april 2002 fødte hun sin første datter, Ann Sushil Sood. På dette tidspunkt var hun færdig med 3/4 af indspilningerne til Afterglow. D. 24. juni 2007 fik hun sin anden datter, som hun gav navnet Taja Summer Sood. Ashwin og Sarah blev separeret i september 2008.

Musisk karriere 
Hendes første album Touch (1988) blev en stor succes. Det næste album Solace blev hendes gennembrud i hjemlandet Canada, og det var også starten på hendes samarbejde med Pierre Marchand, som har produceret alle hendes album siden da.
CD'en Fumbling Towards Ecstasy blev øjeblikkeligt en succes i Canada og banede gennem de næste to år vejen for hendes internationale gennembrud.

I 1997 udkom hun med albummet Surfacing, der er hendes, til dato, bedst sælgende ablum med over 11 millioner solgte eksemplarer. Den sidste single, "Angel", fra albummet satte virkelig gang i salget af CD'en. Sangen, der er inspireret af den overdosis som Jonathan Melvoin fra bandet Smashing Pumpkins døde af, blev brugt i filmen City of Angels og nåede nummer 1 på Billboards albumhitliste. Selv 5 måneder efter filmen var stoppet med at køre i biografen, var City of Angels: Music from the Motion Picture på Billboards top 40 albums.

I 2003 vendte Sarah McLachlan tilbage med albummet Afterglow, der indeholder singlerne "Fallen", "Stupid" og "World on Fire". I stedet for at lave en konventionel musikvideo til "World on Fire" donerede McLachlan alt undtagen $15 af det $150.000 store budget til forskellige velgørenhedsorganisationer og brugte videoen til at forklare, hvordan det hjalp de samfund der modtog pengene.

Hendes seneste album Wintersong udkom i oktober 2006, og nåede op på nummer 7 på Billboard 200, og solgte omkring 20.000 eksemplarer den første uge. Siden har det solgt over 1,1 millioner eksemplarer over hele kloden.

Hun medvirker sammen med mange andre kunstnere på nummeret "Sing" fra Annie Lennox' album Songs of Mass Destruction fra 2007.

Diskografi

Studiealbum 
 Touch (1988)
 Solace (1991)
 Fumbling Towards Ecstasy (1993)
 Surfacing (1997)
 Afterglow (2003)
 Wintersong (2006)
 Laws of Illusion (2010)
 Shine On (2014)
 ''Wonderland (2016)

Referencer

Eksterne henvisninger 

Sangere fra Canada
Afterglow

Afterglow fra 2003 er det femte studiealbum fra den canadiske sanger og sangskriver Sarah McLachlan.
Det indeholder singlerne Fallen, Stupid og World on Fire.
Det nåede 2 pladsen på den amerikanske Billboard 200.

Numre 
 "Fallen" – 3:47
 "World on Fire" – 4:22
 "Stupid" – 3:24
 "Drifting" – 3:23
 "Train Wreck" – 4:36
 "Push" – 3:56
 "Answer" – 3:58
 "Time" – 4:07
 "Perfect Girl" – 4:43
 "Dirty Little Secret" – 3:56

Hitlister

Ugentlige hitlister

Årshitlister

Referencer 

Musik fra Canada
Album fra 2003
Sarah McLachlan-album
Surfacing

Surfacing er det fjerde studiealbum fra den canadiske sanger og sangskriver Sarah McLachlan. Det slog for alvor hendes navn fast, som en international popstjerne, og er produceret af Pierre Marchand.

Albummet blev nomineret til 3 Grammy Awards, hvoraf det modtog 2, og fik 8 Juno Awards. Det er hendes, til dato, mest succesrige album med mere en 11 millioner solgte eksemplarer.

Indhold 
 "Building a Mystery" – 4:07
 "I Love You" – 4:44
 "Sweet Surrender" – 4:00
 "Adia" – 4:05
 "Do What You Have to Do" – 3:47
 "Witness" – 4:45
 "Angel" – 4:30
 "Black & White" – 5:02
 "Full of Grace" – 3:41
 "Last Dance" – 2:33

Singler 
 "Building a Mystery" (2. maj 1997)
 "Sweet Surrender" (10. marts 1998)
 "Adia" (7. juli), 1998)
 "Angel" (9. februar 1999)
 "I Love You" (2000)

Hitlister

Referencer

Eksterne henvisninger 
 

Album fra 1997
Sarah McLachlan-album
Fumbling Towards Ecstasy

Fumbling Towards Ecstasy fra 1993 er det tredje studiealbum fra den canadiske sanger og sangeskriver Sarah McLachlan.

Alle numrene er skrevet af McLachlan selv, på nær Fumbling Towards Ecstasy, der er skrevet af hende og Pierre Marchand, der også har produceret albummet.

Nummeret "Possesion" er skrevet ud fra en besat fan's synspunkt. En fan af Sarah McLachlan ved navn Uwe Vandrei sagsøgte hende, fordi han mente, at hun havde skrevet sangen ud fra de breve han havde sendt hende. Sagen kom aldrig for retten, da man i 1994 fandt Vandrei død i sin lejlighed efter selvmord.

Indhold 
 "Possession" – 4:39
 "Wait" – 4:09
 "Plenty" – 4:05
 "Good Enough" – 5:03
 "Mary" – 3:55
 "Elsewhere" – 4:44
 "Circle" – 3:43
 "Ice" – 3:54
 "Hold On" – 4:09
 "Ice Cream" – 2:44
 "Fear" – 3:59
 "Fumbling Towards Ecstasy" – 9:49 (inkludere et flere minutterlangt stykke efterfulgt af et hemmeligt nummer – en klaverversion af "Possesion")
 "Blue" (Kun på den japanske udgave. Et Joni Mitchell cover)

Album fra 1993
Sarah McLachlan-album
Wintersong

Wintersong fra 2006 er det sjette album fra den canadiske sanger og sangskriver Sarah McLachlan. Det er julealbum med coverversioner af kendte julesange.

Albummet solgte over 20.000 eksemplarer den første uge, og nåede op på en syvendeplads på den amerikansk Billboard 200. På verdensplan har albummet solgt over 1,1 millioner eksemplarer.

Indhold 
 "Happy Xmas (War Is Over)" – 3:28
 "What Child Is This? (Greensleeves)" – 3:31
 "River" – 4:02
 "Wintersong" – 3:31
 "I'll Be Home for Christmas" – 3:15
 "O Little Town of Bethlehem" – 3:51
 "The First Noel / Mary Mary" – 5:00
 "Silent Night" – 3:48
 "Song for a Winter's Night" – 3:48
 "Have Yourself a Merry Little Christmas" – 3:44
 "In the Bleak Mid Winter" – 3:46
 "Christmas Time Is Here" (sammen med Diana Krall) (Vince Guaraldi) – 3:59

Hitlister

Referencer 

Album fra 2006
Sarah McLachlan-album
Julealbum
Ida-Virumaa

Ida-Viru (estisk: Ida-Viru maakond), eller Ida-Virumaa, er et af Estlands 15 amter (maakond) og er beliggende i den nordøstlige del af landet. Ida-Viru grænser til Lääne-Virumaa i vest, Jõgevamaa i syd og den russiske provins Leningrad oblast i øst; Mod nord ligger Den Finske Bugt.

Kommuner 

Amtet er siden slutningen af 2017 inddelt i 8 kommuner. Det er tre bykommuner (estisk: linnad) og fem landkommuner (estisk: vallad). Antallet blev reduceret i en landsomfattende administrativ reform efter kommunalvalgene søndag den 15. oktober 2017, som nedbragte antallet af kommuner i Estland fra 213 til 79.

Bykommuner
 Kohtla-Järve
 Narva
 Sillamäe
Landkommuner:
 Alutaguse
 Jõhvi
 Lüganuse
 Narva-Jőesuu
 Toila

Amter i Estland
Merete Pedersen

Merete Pedersen (født 30. juni 1973) er en tidligere dansk fodboldspiller, der som angriber spillede i OB og på Danmarks kvindefodboldlandshold.

Merete Pedersen begyndte sin karriere i Vejle Boldklub, men skiftede senere til OB. Hun har også spillet for Jerlev, Jelling og B1909. I to perioder har hun spillet som professionel i udlandet: 1999-2000 i den tyske klub TSV Siegen og 2003-06 i italienske Torres Calcio Feminile.

Hendes landsholdskarriere begyndte på U/21-landsholdet i 1992, og hun nåede 13 kampe her, inden hun kom på A-landsholdet. På kvindelandsholdet er hun den danske spiller, med næstflest landskampe overhovedet, idet det blev til 136 kampe, inden hun i 2009 meddelte, at hun ikke længere ønskede at spille på landsholdet. Hun har scoret 65 mål, hvilket var rekord for kvindelandsholdet, indtil Pernille Harder i 2021 overgik dette.
Hun deltog for Danmark ved VM i fodbold 1999 og 2007, sommer-OL 1996 og EM i fodbold 1997, 2001 og 2005.

Merete Pedersen blev valgt som årets kvindelige fodboldspiller i 2005.

Referencer

Eksterne henvisninger 
 

Fodboldspillere fra Danmark
Kvindelige fodboldlandsholdsspillere fra Danmark
The Hours

The Hours er en amerikansk film fra 2002 baseret på Michael Cunninghams roman af samme navn, og instrueret af Stephen Daldry. Filmen handler om tre kvinder i løbet af en dag. Handlingen de enkelte kvinder udspiller sig i henholdsvis 1923, 1951 og 2001. Nicole Kidman vandt en Oscar for bedste kvindelige hovedrolle.

Medvirkende 
1923
Nicole Kidman ..... Virginia Woolf
Stephen Dillane ..... Leonard Woolf
Miranda Richardson ..... Vanessa Bell
Lyndsey Marshal ..... Lottie Hope
Linda Bassett ..... Nelly Boxall
1951
Julianne Moore ..... Laura Brown
John C. Reilly ..... Dan Brown
Jack Rovello ..... Richie Brown
Toni Collette ..... Kitty
Margo Martindale ..... Mrs. Latch
2001
Meryl Streep ..... Clarissa Vaughan
Ed Harris ..... Richard "Richie" Brown
Allison Janney ..... Sally Lester
Claire Danes ..... Julia Vaughan
Jeff Daniels ..... Louis Waters!

Eksterne henvisninger 
 

Amerikanske film fra 2002
Dramafilm fra USA
Film instrueret af Stephen Daldry
Film produceret af Scott Rudin
Golden Globe for bedste film - drama
Robertprisen for årets amerikanske film
Engelsksprogede film
Hendrik van Heuraet

Henrik van Heuraet (1633? i Haarlem – 1660? i Leiden) var en hollandsk matematiker.

Biografi 
Hendrick van Heuraet blev født i Nederlandene i 1634 af Maria de Coninck og Abraham van Heuraet. Faderen var købmand, specaliseret i at sælge tøj. Moderen døde allerede i 1636, mens faderen døde i 1652, da van Heuraet var bare 18 år gammel. van Heuraet arvede ved faderens død, så han havde råd til i 1653 at tage til Leiden for at studere medicin på Universiteit Leiden, men han fik privatundervisning i matematik af Frans van Schooten sammen med bl.a. Christiaan Huygens. 

Man ved ikke meget om van Heuraets aktvivteter herefter, men i 1658 var han i Saumur, Frankrig, hvorfra han skrev et brev til van Schooten, som valgte at publicere det som et appendix til en anden udgave af den latinske oversættelse af Descartes' \textit{La Géometrie} året efter. Ydermere var der i samme bog endnu et appendix til ære for van Heuraet, nemlig en artikel om konstruktionen af infleksionspunkter på konkoiden. van Heuraets arbejde ledte imidlertid til en prioritetsstrid med Huygens, som dog ikke varede længe, for van Heuraet døde formentlig tidligt i 1660; dødsåret vides ikke med sikkerhed, men den sidste reference til ham var i et brev fra Huygens skrevet i december 1659.

Eksterne henvisninger 
 Biografi

Tjek fødsels- og dødsår
Matematikere fra Nederlandene
Personer fra Haarlem
Trosbevægelsen

Trosbevægelsen er en religiøs bevægelse, der blev startet med udgangspunkt i den amerikanske prædikant, Kenneth E. Hagin. Bevægelsen forbindes normalt med fremgangsteologi, der har en særlig appel blandt kristne, karismatiske trossamfund.

I Danmark er bevægelsen bedst repræsenteret ved Københavns Bibeltrænings Center, som ledes af pastor Jens Garnfeldt.

Fremgangsteologi går ud på, at man ved at tro kan blive helbredt, leve i velstand og have fremgang i livet.

Fodnoter

Eksterne henvisninger 
 KBC – Københavns Bibeltrænings Center 
 Kritisk information om KBC

Religiøse bevægelser i 1900-tallet
Sunstroke PM

Sunstroke PM er et funkband fra Århus som i 2009 udsendte deres debutalbum. Albummet er et livealbum som blev optaget 5. maj på Voxhall i Århus.

Free To Funk 
Bandet fik en del opmærksomhed i Danmark, da de annoncerede eventen "Free To Funk" den 1. april. Selvom mange måske troede det var en aprilsnar, så annoncerede bandet, at de første 100 gæster med en fribillet afhentet i en af "Stereo Studio"s musikforretninger i Århus, ville få 100 kroner for at møde op. Formålet var at fylde salen når der skulle optages livealbum samt DVD.

Eksterne henvisninger 
 SunstrokePM.dk 
 FreeToFunk.dk
 Gaffa.dk 

Musikgrupper fra Danmark
Musikgrupper fra 2009
Funkgrupper
Järvamaa

Järva (estisk: Järva maakond), eller Järvamaa, er et af Estlands 15 amter (maakond) og er beliggende i centralt i landet. Järva grænser til Lääne-Virumaa i øst, Jõgevamaa i sydøst, Pärnumaa i sydvest, Raplamaa i vest og Harjumaa i nord.

Kommuner 

Amtet er siden en landsomfattende administrativ reform efter kommunalvalget søndag den 15. oktober 2017 inddelt i 3 kommuner. Det er en bykommune (estisk: linnad) og to landkommuner (estisk: vallad).

Bykommune

 Paide

Landkommuner:

 Järva-Jaani
 Türi

Amter i Estland
Collette Wolfe

Collette Wolfe (født 1980) er en amerikansk skuespiller. Hun fik sin filmdebut i The Foot Fist Way. Senest har hun spillet rollen som Nell i Observe and Report. Hun voksede op i King George, hvor hun gik på King George High School, hvorfra hun dimiterede i 1997. Hun er i dag gift med filminstruktøren Jody Hill.

Filmografi

Referencer

Eksterne henvisninger 
 

Filmskuespillere fra USA
Dublin City Council

Dublin City Council (irsk: Comhairle Cathrach Bhaile Átha Cliath) har siden 1. januar 2002 været betegnelsen for Dublins byråd samt hele byens styre under ét. Før 2002 blev betegnelsen kun brugt om byrådet, mens hele bystyret gik under betegnelsen Dublin Corporation. Betegnelsen stammer fra 1840, hvor et byråd med ét kammer erstattede et tidligere tokammersystem.

Struktur 
Som for øvrige irske byer har man i Dublin ikke en enkelt hovedansvarlig for byens ledelse. Denne opgave deles mellem en City Manager, der er øverste leder for bystyrets 6.200 ansatte. Overborgmesteren er den anden hovedansvarlige, og hans eller hendes funktion er dels at lede byrådsmøderne, dels at være symbolet på byens ledelse. Overborgmesterens reelle magt afhænger i nogen grad af personen, der beklæder posten.

Byrådet omfatter op til 52 medlemmer. Disse vælges hvert femte år, og partierne, der opnår flest mandater, vælger overborgmesteren. Rådet afholder møde fast den første mandag i hver måned; møderne foregår på Dublin Rådhus. Rådets vigtigste opgave er at vedtage byens offentlige budget.

Magtforhold 
Ved lokalvalget i 2004 opnåede partierne mandater som følger:
 Fianna Fáil – 12
 Fine Gael – 10
 Labour – 15
 Sinn Féin – 10
 De Grønne – 1
 Progressive Demokrater – 1
 Partiløse – 3

Labour, Fine Gael og De Grønne enedes om en koalision, men da de tilsammen kun kunne mønstre nøjagtig halvdelen af mandaterne, måtte de have støtte fra medlemmet fra Progressive Demokrater til at sikre sig overborgmesterposten, der kom til at gå på omgang mellem Labour og Fine Gael. Imidlertid suspenderede Fine Gael et af sine medlemmer, hvilket førte til et systemskift, og Eibhlin Byrne fra Fianna Fáil er byens nuværende borgmester. Næste lokalvalg finder sted 13. juni 2009.

Ansvarsområder 
Dublin City Council har ansvaret for følgende områder: Socialt boligbyggeri, biblioteker, renovation, kloakker, nummerplade- og kørekortudstedelse, byplanlægning samt vejvæsen. Budgettet herfor lød i 2007 på ca. €847 millioner, hvoraf en smule over halvdelen gik til lønninger til byens medarbejdere.

City Council